OpenLLM-France/wikimedia huggingface dataset:
# Albert Döderlein

Albert Sigmund Gustav Döderlein (Augsburg, 5 de juliol de 1860 – Múnic, 10 de desembre de 1941) fou un ginecòleg alemany. Döderlein es va destacar per les seves investigacions bacteriològiques, les seves contribucions a l'obstetrícia operativa i ginecològica, i pel seu treball en radioteràpia ginecològica.
Döderlein era fill d'un metge militar. El 1879 va començar a estudiar medicina a la Universitat d'Erlangen-Nuremberg, obtenint el seu títol de metge a 1884. El 1888, Döderlein va començar a exercir com a professor a Leipzig i el 1897, va rebre una invitació per part de la Universitat de Groningen, però en aquest mateix any, Döderlein va ser professor a la Universitat de Tubinga. El 1907, va esdevenir director de l'hospital de la dona de la Universitat de Múnic. El 1926, va ser elegit membre de la Akademie der Wissenschaften. Després del seu retir, el 1934, va ser co-editor del setmanari Münchner medizinischen.

## Obres

* Leitfaden für den geburtshilflichen Operationskurs, Leipzig 1893.
* Über Vergangenheit und Gegenwart der Geburtshülfe, Leipzig 1897.
* Operative Gynäkologie, Leipzig 1905; (with Bernhard Krönig).
* Handbuch der Geburtshilfe, 4 volumes, Wiesbaden

## Referències

* ↑ Döderlein, Albert Siegmund Gustav a Deutsche Biographie
* ↑ M., David «Albert und Gustav Döderlein - ein kritischer Blick auf zwei besondere Lebensläufe deutscher Ordinarien». Zentralblatt für Gynäkologie, 128, 2, 2006, pàg. 56–59. DOI: 10.1055/s-2006-921412. ISSN: 0044-4197.
* ↑ Prof. Dr. med. Albert Siegmund Gustav Döderlein Professorenkatalog der Universität Leipzig

## Enllaços externs

* http://www.uni-leipzig.de/unigeschichte/professorenkatalog/leipzig/Doederlein_790/ (alemany)
# Agzú

Agzú (en rus: Агзу) és un poble del krai de Primórie, a l'Extrem Orient de Rússia, que el 2018 tenia 161 habitants.

## Referències

* ↑ В 1972 году мыс Адими переименован в мыс Золотой, однако местные жители используют старое название «по привычке».
# Agwagwune

L'agwagwune és una llengua que es parla al sud-est de Nigèria, a l'estat de Cross River, a la LGA d'Akamkpa.
L'agwagwune forma part de la sub-família de les llengües ubaghara-Kohumono, que són de la família de llengües de l'alt Cross. Té diversos dialectes: Abayongo, Abini, Adim, Erei, Etono i Orum. Les altres llengües que formen part de la seva sub-família són: el kohumono, l'umon i l'ugabhara, totes elles de Nigèria.
Segons l'ethnologue l'agwagwune té un estatus de llengua desenvolupada (nivell 5), que significa que gaudeix d'un ús vigorós entre totes les generacions i és una llengua d'ús literari. S'escriu en alfabet llatí i ja el 1894 s'hi van traduir porcions de la bíblia.
Segons el joshuaproject, l'agwagwune té 33.000 parlants, el 93% dels quals són cristians. D'aquests, el 60% són protestants, el 20% són catòlics romans i el 20% segueixen esglésies cristianes independents. El 7% restant dels agwagwune-parlants segueixen religions tradicionals africanes.

## Referències

* 1 2 3 agwagwune a l'ethnologue
* ↑ arbre de família lingüística a l'ethnologue
* ↑ agwagwune al joshuaproject
# Aeroport de Fukuoka

L'Aeroport de Fukuoka (japonès: 福岡空港, Fukuoka Kūkō) (codi IATA: FUK, codi OACI: RJFF) és un aeroport de Fukuoka, a l'illa de Kyūshū del Japó. Es troba al bell mig del districte de Hakata.
Malgrat tenir una sola pista d'aterratge, l'Aeroport de Fukuoka és el principal aeroport de l'illa de Kyūshū i un dels principals del Japó, situat entre els quatre o cinc primers a nivell de trànsit de passatgers. De fet, amb dades de 2017, era el quart aeroport del món amb una sola pista per trànsit de passatgers després dels aeroports de Chhatrapati Shivaji (Bombai), Gatwick (Londres) i Sabiha Gökçen (Istanbul). Com que l'aeroport està envoltat d'una zona residencial, els vols acostumen a acabar cada dia a les 22.00h i l'operació recomença a les 07.00h.
L'aeroport es va construir l'any 1944 com a Aeròdrom de Mushiroda per part del Servei Aeri de l'Exèrcit Imperial Japonès. Després de la Segona Guerra Mundial, van passar a usar-lo les Forces Aèries dels EUA amb el nom de Base Aèria d'Itazuke des del 1945 fins al 1972. Es va deixar de fer servir en un moment de reducció generalitzada de les Forces Armades dels EUA al Japó.
L'aeroport està connectat amb el transport públic de la ciutat amb una estació del metro de Fukuoka.

## Referències

* ↑ AIS Japan
* ↑ «Fukuoka Airport Statistics». Japan Schedule Coordination (JSC), Japan Aeronautic Association(JAA).
* ↑ «World´s busiest single-runway commercial airports». Panethos (WordPress), 02-09-2015.
* ↑ «福岡空港国際線の交通アクセス 海外航空会社の７割「不満». Nikkei Inc., 12-09-2013.

## Enllaços externs

* Pàgina web oficial (japonès) (anglès) (coreà) (xinès)
* Informació de l'aeroport del World Aero Data
# Ad-Duwwara

Ad-Duwwara (àrab: الدوّارة, ad-Duwwāra) és una vila palestina de la governació d'Hebron, a Cisjordània, situat a 4 quilòmetres a l'est d'Hebron. Segons l'Oficina Central Palestina d'Estadístiques tenia 1.685 habitants el 2006. Les instal·lacions d'atenció primària de salut del poble estan ubicades a Beit Einun, designades pel Ministeri de Salut com a nivell 2.

## Referències

* ↑ Projected Mid -Year Population for Hebron Governorate by Locality 2004- 2006 Arxivat 2008-09-20 a Wayback Machine. Palestinian Central Bureau of Statistics
* ↑ West Bank Health care Arxivat 2006-03-13 at the Library of Congress
# AdBlue

AdBlue és la marca registrada del producte AUS32 (dissolució d'urea al 32,5%), utilitzat per reduir les emissions d'òxids de nitrogen (NOx) causades pels escapaments dels vehicles dièsel, mitjançant un procés anomenat reducció catalítica selectiva (SCR, segons les seves sigles en anglès). Com suggereix el mateix nom AUS32 (Aqueous Urea Solution en anglès), el producte és una dissolució d'urea d'alta puresa en aigua desmineralitzada. És clar, no és tòxic i és segur de manipular. En canvi pot resultar corrosiu per a alguns metalls, i s'han d'utilitzar els materials adequats per al seu transport i emmagatzematge. AdBlue és una marca registrada de l'Associació Alemanya de la Indústria de l'Automòbil (VDA), que garanteixen el compliment dels estàndards de qualitat segons les especificacions recollides en l'ISO 22241.

## Ús

El AdBlue l'utilitzen els vehicles equipats amb tecnologia SCR, en què el producte és emmagatzemat en un dipòsit exclusiu. El consum d'AdBlue equival a un 3-5% del consum de combustible. Aquesta baixa dosificació permet espaiar les provisions de combustible i minimitzar l'impacte que produeix en el xassís un dipòsit addicional. Els sistemes SCR estan actualment en ús a Europa, Japó, Austràlia, Hong-Kong, Taiwan, Corea, Nova Zelanda i Singapur. La legislació en 2010 de l'Agència de Protecció Mediambiental dels Estats Units (la United States Environmental Protection Agency) limitarà les emissions de NOx a nivells que faran necessària la tecnologia SCR per als camions d'Amèrica del Nord. El nom genèric que se li dona al producte AUS32 a Amèrica del Nord és DEF (sigles de dièsel exhaust fluid). Alguns proveïdors d'equipaments per a la indústria del transport han desenvolupat marques pròpies de sistemes SCR, com el Bluetec de Daimler.
Tots els fabricants europeus de camions estan traient al mercat models equipats amb SCR, i la futura normativa sobre emissions Euro VI suposarà una major demanda d'aquesta tecnologia a Europa. Els sistemes SCR són molt sensibles a possibles impureses químiques en la dissolució d'urea, pel que és essencial complir les elevades exigències de qualitat del AdBlue recollides en la norma ISO 22241.
L'ús de la tecnologia SCR a Europa ha fet necessària la creació d'una infraestructura de subministrament d'AdBlue. L'AdBlue està disponible en milers d'estacions de servei; aquest s'actualitza tots els mesos incorporant els nous punts de venda d'AdBlue a l'menor . Es pot adquirir igualment en garrafes de 5 o 10 litres, o en quantitats més grans, per exemple bidons de 210 litres, contenidors IBC (Intermediate Bulk Containers) de 1.000 litres, o en granel.

## Normativa

Inicialment l'especificació tècnica va ser recollida en la norma DIN 70070. El 2006 va arribar la norma ISO 22241 vigent a tot el món. A més de les especificació tècnica del producte, l'ISO 22241 recull els mètodes d'anàlisi de mostres, així com els requisits per a la manipulació, el transport i l'emmagatzematge d'AdBlue.

## Vegeu també

* Tub d'escapament
* Filtre anti-partícules
* Catàlisi
# Basilio Augustín y Dávila

Basilio Augustín y Dávila (Cadis, 1840 - Vitòria, 1910) va ser un militar espanyol conegut principalment per ser el capità general de les Filipines durant la guerra hispano-estatunidenca i per la seua desafortunada actuació en ella.

## Biografia

Va ser nomenat per a substituir Fernando Primo de Rivera, que havia acabat una exitosa campanya militar contra els independentistes amb el pacte de Biak-na-Bató. La nova situació de pau va fer que es pensés en un general menys bel·ligerant que Fernando Primo de Rivera i Basilio Augustín va ser el triat pel govern de Práxedes Mateo Sagasta. Perquè el general es posés al dia en els assumptes de les Filipines, Primo de Rivera quedava com a general de l'exèrcit mentre que Augustín quedava com a governador de l'illa, tot esperant la resolució del conflicte sorgit amb els estatunidencs després de l'enfonsament de l'USS Maine. No obstant això, el govern espanyol, que esperava reconduir la situació al cap de poc, va ordenar a Primo de Rivera el seu retorn a la península, la qual cosa deixava a Basilio Augustín amb tota la responsabilitat. Malgrat emetre comunicats d'alt sentit patriòtic, no va ser ben vist que el general arribés al seu càrrec acompanyat de la seua esposa i de les seues filles, doncs semblava més de vacances que en acció bèl·lica.
Agreujat el problema amb els nord-americans i reiniciada la rebel·lió dels tagals, el general aviat va començar a prendre postures equivocades. Durant l'atac de l'armada nord-americana a l'espanyola a Cavite, davant l'amenaça nord-americana de bombardejar Manila va ordenar que les bateries cessessin de recolzar l'armada espanyola, la qual cosa va tenir conseqüències desastroses. El seu següent pla va ser organitzar una milícia filipina dirigida per nadius lleials, però després d'armar diversos regiments estos van desertar i es van posar al costat d'Aguinaldo. Davant el desastre de les seues actuacions va decidir rendir-se a l'almirall George Dewey, mentre el govern d'Espanya el destituïa per Fermín Jáudenes.
Va morir el 7 d'agost de 1910 a Vitòria.

## Referències

* ↑ «El General Augustín». La Época, 21.478, 08-08-1910. ISSN: 2254-559X.
* ↑ «Esquela». La Correspondencia de España, 08-08-1910. ISSN: 1137-1188.
* Fernández de la Reguera, Ricardo; March, Susana. Héroes de Filipinas. Planeta, 1997. ISBN 9788408021278.
# Solitari variable

El solitari variable (Myadestes coloratus) és un ocell de la família dels túrdids (Turdidae).

## Hàbitat i distribució

Viu a la selva pluvial de les muntanyes de l'est de Panamà i l'extrem nord-oest de Colòmbia.

## Referències

* ↑ «Solitari variable». Cercaterm. TERMCAT, Centre de Terminologia. Rev. 20/01/2022(català)
# Montlevicq

Montlevicq és un municipi francès, situat al departament de l'Indre i a la regió de Centre – Vall del Loira. L'any 2007 tenia 104 habitants.

## Demografia
### Població

El 2007 la població de fet de Montlevicq era de 104 persones. Hi havia 51 famílies, de les quals 16 eren unipersonals (8 homes vivint sols i 8 dones vivint soles), 23 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 78 habitatges, 46 eren l'habitatge principal de la família, 19 eren segones residències i 13 estaven desocupats. 76 eren cases i 1 era un apartament. Dels 46 habitatges principals, 28 estaven ocupats pels seus propietaris, 16 estaven llogats i ocupats pels llogaters i 2 estaven cedits a títol gratuït; 1 tenia una cambra, 1 en tenia dues, 12 en tenien tres, 13 en tenien quatre i 20 en tenien cinc o més. 42 habitatges disposaven pel capbaix d'una plaça de pàrquing. A 25 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montlevicq el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 12 | 65 a 69 | 8 |
| 4 | 60 a 64 | 4 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 8 | 35 a 39 | 4 |
| 8 | 30 a 34 | 16 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 8 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 66 persones, 56 eren actives i 10 eren inactives. De les 56 persones actives 53 estaven ocupades (28 homes i 25 dones) i 3 estaven aturades (1 home i 2 dones). De les 10 persones inactives 6 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa d'hostatgeria i restauració i 1 d'una empresa de serveis.
L'únic servei als particulars que hi havia el 2009 era un restaurant.
L'any 2000 a Montlevicq hi havia 14 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Montlevicq a l'INSEE.
* Évolution et structure de la population Fitxa amb el detall de dades de Montlevicq a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bathycongrus vicinalis

Bathycongrus vicinalis és una espècie de peix pertanyent a la família dels còngrids.

## Descripció

* Pot arribar a fer 46,2 cm de llargària màxima.
* Nombre de vèrtebres: 168-176.

## Hàbitat

És un peix marí i batidemersal que viu entre 101 i 503 m de fondària.

## Distribució geogràfica

Es troba a l'Atlàntic occidental central: des de l'est del golf de Mèxic fins a la desembocadura del riu Amazones, incloent-hi les Bahames i les Índies Occidentals.

## Observacions

És inofensiu per als humans.

## Referències

* ↑ Ogilby J. D., 1898. New genera and species of fishes. Proc. Linn. Soc. N. S. W. v. 23 (pt 3). 280-299.
* ↑ uBio (anglès)
* ↑ Garman, S., 1899. The Fishes. A: Reports on an exploration off the west coasts of Mexico, Central and South America, and off the Galapagos Islands ... by the U. S. Fish Commission steamer "Albatross," during 1891... Núm. XXVI. Memoirs of the Museum of Comparative Zoology v. 24: Text: 1-431, Atlas: Pls. 1-85 + A-M.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ McEachran, J.D. I J.D. Fechhelm, 1998. Fishes of the Gulf of Mexico. Volum 1: Myxiniformes to Gasterosteiformes. University of Texas Press, Austin. 1112p.
* ↑ Menezes, N.A., P.A. Buckup, J.L. Figueiredo i R.L. Moura, 2003. Catálogo das espécies de peixes marinhos do Brasil. São Paulo. Museu de Zoologia da Universidade de São Paulo, 160 pp.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Smith, D.G. i R.H. Kanazawa, 1977. Eight new species and a new genus of congrid eels from the western north Atlantic with redescriptions of Ariosoma analis, Hildebrandia guppyi and Rhechias vicinalis. Bull. Mar. Sci. 27(3):530-543.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Farmacognòsia

La farmacognòsia (del grec, "φάρμακο", fàrmac i "γνώσης", coneixement) és la ciència que s'ocupa de l'estudi de les drogues i les substàncies medicamentoses d'origen natural: vegetal, microbià (fongs, bacteris) i animal. Estudia tant substàncies amb propietats terapèutiques com substàncies tòxiques, excipients o altres substàncies d'interés farmacèutic, sigui d'ús tecnològic o terapèutic. És una branca de la farmacologia.

## Objectius

* Determinar l'origen sistemàtic: l'espècie (vegetal o animal) d'on prové la droga.
* Establir les característiques morfoanatòmiques: tant macroscòpiques i microscòpiques, com organolèptiques, que permeten la caracterització de la droga i la determinació de la planta medicinal en qüestió.
* Investigar els mètodes òptims de producció de les drogues (a petita i a gran escala): conreu, millora, recol·lecció, conservació, extracció dels principis actius, etc.
* Establir la composició química de la droga: tant qualitativa com quantitativament, sobretot a allò que es refereix a principis actius.
* Obtenir els extractes de les drogues que continguen els principis actius.
* Controlar la qualitat de les drogues: cercar mètodes per a comprovar els continguts requerits de principi actiu, assegurar l'absència de certs productes tòxics i evitar adulteracions i falsificacions.
* Establir les propietats farmacològiques de les drogues (la seua activitat)
* Investigar nous principis actius que puguen constituir un punt de partida per al disseny de nous fàrmacs en el futur.

## Temes relacionats

* Biotecnologia Vegetal
* Química Farmacèutica
* Tecnologia Farmacèutica o Farmàcia Galènica

## Referències

* ↑ «farmacognòsia». Gran Enciclopèdia Catalana. Grup Enciclopèdia. [Consulta: 25 juny 2023].
# Planella (Moià)

Planella és una masia situada en el terme municipal de Moià, a la comarca catalana del Moianès. Està situada a prop i al nord-est de la vila, a uns dos quilòmetres de distància de Moià. És molt a prop al nord-oest de la Granoia, a ponent del camí de Ferrerons i de Cal Gira. Pel vessant de ponent de la carena on es troba discorre el Torrent Fondo, i pel seu vessant sud-est, el torrent de la Boixeria.

## Bibliografia

* Ajuntament de Moià. Pla Especial del catàleg de les masies i cases rurals de Moià. Ajuntament de Moià.
# Phrynopus simonsii

Phrynopus simonsii és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E. & Aguilar Puntriano, C. 2004. Phrynopus simonsii. Llista Vermella d'Espècies Amenaçades de la UICN 2006. Consulta: 16 de gener de 2008.
# Mudgal

Mudgal (en kannada: ಮುದಗಲ್) és un panchayat town a la taluka de Lingsugur (districte de Raichur) a l'estat de Karnataka. Mudgal es troba a uns 15 km al sud-oest de Lingsugur. Hi ha una antiga església jesuïta d'abans de 1557. Els temples principals són els d'Aswathhanarayana, Venkatesha, Narasimha i Didderayah. Al cens del 2001 Mudgal comptava amb una població de 19.117 habitants. La fortalesa de Mudgal, una de les més importants de l'estat de Karnataka, formava la principal defensa entre els rius Krishna i Tungabhadra juntament amb Raichur (o Raychur) i fou disputada durant segles entre Vijayanagar i els sultans del Dècan.
La fortalesa existia almenys en el temps dels Yadaves de Deogiri (Daulatabad) i dels Kakatiyes de Warangal, i es sospita que fou construïda pels primers. Després de la conquesta de Dawlatabad el 1295, els sultans de Delhi es van interessar per la seva conquesta i Malik Kafur la va ocupar junt amb Raichur en la seva expedició contra els kakatiyes, però no se sap si els musulmans la van retenir gaire temps. Quan els bahmànides es van establir a Gulbarga, Mudgal formà part sota el fundador Ala al-Din Hasan Bahman Shah (1347-1358) de la província (tarafa) de Ahsanabad-Gulbarga (junt amb Raichur), però després va canviar sovint de mans i fou disputada per Vijayanagar que la va ocupar sota Bukka I, sent perduda el 1366 en la guerra contra els bahmànides en la que aquestos van utilitzar per primer cop els canons. Llavors les defenses de la fortalesa foren adaptades als atacs artillers. Sota Devaraja I (1406) es va reprendre la lluita ("Guerra de la Filla de l'Orfebre", per una noia jove que volia el raja) i els bahmànides en van sortir triomfants i Devaraja va haver de pagar una indemnització, donar la seva filla en matrimoni a Tadj al-Din Firuz Shah (1397-1422), i cedir com a dot la fortalesa de Bankapur a l'oest del doab. Però les lluites van continuar més tard i Devaraja II va reconquerir Mudgal el 1442/1443, si bé la perdre un temps després. La pèrdua de poder dels bahmànides sota Shihab al-Din Mahmud (1482-1518) va donar pas al domini adilshàhida a Mudgal, que va conservar el fort tot i els atacs de Vijayanagar. La posició musulmana no va quedar assegurada fins al 1565 quan els sultanats aliats, van esclafar a l'exèrcit hindú a Talikota; després ja va perdre el seu paper estratègic. Va restar sota els adilshàhides del sultanat de Bijapur fins a la conquesta mogol el 1686.

## Referències

* Forts de Raychur i Mudgal
* Mudgal Arxivat 2011-07-28 a Wayback Machine.
# Mosquer de Linton

El mosquer de Linton (Nephelomyias lintoni) és un ocell de la família dels tirànids (Tyrannidae).

## Hàbitat i distribució

Habita la selva pluvial i vegetació secundària dels Andes, del sud-est de l'Equador i nord del Perú.

## Referències

* ↑ «Mosquer de Linton». Cercaterm. TERMCAT, Centre de Terminologia. Rev. 20/06/2021(català)
# AOT

AOT té els següents significats:
* Àrea d'Oficina Tècnica, organisme dels Mossos d'Esquadra que assessora la Direcció General de la Policia
* Army of Two, videojoc desenvolupat per Electronic Arts
* Attack on Titan, sèrie manga publicada per l'editorial Kōdansha
* Compilació AOT (del seu nom en anglès Ahead-Of-Time), mètode de compilació en la que la traducció a llenguatge de màquina es produeix abans de l'execució del programa
# (9908) Aue

(9908) Aue és un asteroide del cinturó principal. Orbita el Sol cada 4,94 anys. S'ha identificat com a membre de la família Coronis d'asteroides.
Va ser descobert el 25 de març de 1971 per Cornelis Johannes van Houten i Ingrid van Houten-Groeneveld examinant plaques fotogràfiques fetes per Tom Gehrels a l'observatori Palomar utilitzant el telescopi Samuel Oschin. Se li va donar la designació provisional "2140 T-1". Més endavant es va anomenar "Aue" en honor del poeta i participant de la Tercera Croada alemany Hartmann von Aue.

## Referències

* 1 2 3 Afirmat a: Minor Planet Center Database.
* 1 2 3 «JPL Small-Body Database». [Consulta: 27 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=9908.
* 1 2 3 4 5 6 7 8 «JPL Small-Body Database». [Consulta: 7 febrer 2024].
* 1 2 Afirmat a: JPL Small-Body Database. Identificador JPL Small-Body Database: 2009908.
* ↑ «9908 Aue (2140 T-1)». JPL Small-Body Database Browser. NASA/JPL. [Consulta: 5 febrer 2008].
* ↑ Zappala, V., Ph. Bendjoya, A. Cellino, P. Farinella, and C. Froeschle. «Asteroid Dynamical Families.». EAR-A-5-DDR-FAMILY-V4.1. NASA Planetary Data System, 1997.
* ↑ MPC 34356 Minor Planet Center